Kurklių vandens malūnas

Kurklių vandens malūnas – buvęs vandens malūnas su išlikusia technologine įranga, stovintis Virintos upės (Šventosios intako) dešiniajame krante, Kurklių I kaime (Kurklių sen.), Anykščių rajone. Patenka į Virintos hidrografinio draustinio teritoriją. Pasiekiamas iš kelio , nuo Kurklių tilto ties senvage pasukus į pietryčius, Stirnų Tako gatve apie 400 m.

 Istorija 

XX a. pradžioje kaimo vietoje buvo Kazio Bistramo dvaras. 1927 m. nepriklausomoje Lietuvoje vykdant žemės reformą, dvare buvo atliekama parceliacija, žemė išdalinta ūkininkams. K. Bistramo dvaro malūną ant Virintos upės nuomojo žydas Eizikas. 1927 m. kaimas turėjo 359,4 ha žemės, iš jos dvarui priklausė 120,2 ha. Kurklių I kaime veikė karčema, parduotuvė. Per Antrąjį pasaulinį karą ponai Bistramai iš Kurklių I kaimo pasitraukė į Lenkiją.Kurkliai I anykstenai.lt

 Malūnas 

Medinis malūnas įrašytas į Kultūros vertybių registrą. Išskiria savo technologine įranga, pastato architektūrine išraiška. Saugoma teritorija užima 18 402 m² plotą. Prie malūno sodybos vieno aukšto su pastoge pastato yra kai kurių hidrotechninių įrenginių liekanų: kanalas, apgriuvusi upės užtvanka, buvusio tilto akmenų betono atramos.

Vandens malūno technologinė įranga:  
 du grūdų malimo girnų stovai (be mechanizmų grūdams į girnas berti),
 girnų nukėlimo gervė (išlikusios metalinės žirklės nuimtos),
 kruopinės metalinis  mechanizmas, 
 du pikliai pastogėje,
 elevatorius,
 mediniai latakai ir piltuvai, 
 dvi horizontalios turbinos (su vandens kiekio reguliavimo svirtimis),
 išorinė transmisija, sudaryta iš 4 krumpliaračių porų (dvi virš turbinų, dvi po girnomis), 
 vidinė transmisija (velenai su skriemuliais cokoliniame ir pirmajame aukštuose bei pastogėje),
 maišų keltuvas su vežimėliais,
 šachta su keltuvo transmisija ir jos paleidimo svirtimi,
 grūdų valymo įrenginys.

 Šaltiniai 

 Nuorodos 

 Kurklių I vandens malūnas malunai.lt

Kategorija:Lietuvos vandens malūnai
Kategorija:Anykščių rajono paveldas